stanford-oval/wikipedia huggingface dataset:
Japaninkellovaivero

| Japaninkellovaivero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Ericales
Heimo::  Kanervakasvit Ericaceae
Suku::  Kellovaiverot Pieris
Laji::  japonica
Kaksiosainen nimi
 Pieris japonica  (Thunb.) D.Don ex G.Don (1834) 
Synonyymit
 Andromeda japonica 
Katso myös
   Japaninkellovaivero Wikispeciesissä   Japaninkellovaivero Commonsissa 
Infobox OKNimi-testi OKIUCN-testi OK: 
Japaninkellovaivero (Pieris japonica) on kanervakasvien (Ericaceae) heimoon, kellovaiveroiden (Pieris) sukuun kuuluva kasvilaji. Sitä tavataan luontaisena Japanissa, Kiinan itäosissa sekä Taiwanilla, mutta kasvatetaan myös muualla koristekasvina.
Japaninkellovaivero on ainavihanta pensas, joka kasvaa yleensä 2,5–4 metriä korkeaksi. Se on tiheä ja pystykasvuinen pensas. Syntyessään sen lehdet ovat oransseja tai pronssinvärisiä, mutta muuttuvat kasvaessaan kiiltäväntummanvihreiksi. Lehtien lavat ovat sahalaitaisia ja enintään 9 cm pitkiä. Japaninkellovaiveron kukinnot ovat enintään 15 cm pitkiä, nuokkuvia terttuja. Kukat ovat valkoisia ja muistuttavat ulkonäöltään kielon kukkia. Lajista on kuitenkin jalostettu monia kukkien väriltään erilaisia lajikkeita. Eri lajikkeiden kukkien väri voi vaihdella erilaisista valkoisen sävyistä vaaleanpunaiseen tai tummanruusunpunaiseen. Japaninkellovaivero kukkii aikaisin keväällä.
Japaninkellovaiveroa käytetään koristepensaana. Sitä voi kasvattaa yksittäispensaana, erikokoisina ryhminä tai pensasaitana. Se sopii myös monilajisiin pensasryhmiin yhdessä muun muassa samankaltaisessa maaperässä viihtyvien alppiruusujen kanssa. Japaninkellovaivero kasvaa parhaiten runsasravinteisessa, hieman happamassa ja keskikosteassa, mutta hyvin vettä läpäisevässä maaperässä täydessä auringon valossa tai puolivarjossa. Kukkineet kukat tulee poistaa heti kukinnan jälkeen.
Aiheesta muualla

Trees and Shrubs Online: Pieris japonica (englanniksi)
Integrated Taxonomic Information System (ITIS): Pieris japonica (englanniksi)
Global Biodiversity Information Facility (GBIF): Pieris japonica (englanniksi)
Flora of China: Pieris japonica (englanniksi)
Janna Jihad

Janna Tamimi (arab. جنى تميمي‎), tunnetaan yleisemmin nimellä Janna Jihad (جنى جهاد) tai Janna Jihad Ayyad (s. 6. huhtikuuta 2006) on palestiinalainen nuorisoaktivisti ja toimittaja.
Elämäkerta

Tamimi on kotoisin Nabi Salihin kylästä Palestiinan Länsirannalta. Tamimi on aktivisti Bassem al-Tamimin veljentytär ja aktivisti Ahed Tamimin serkku. Hän alkoi raportoida Israelin ja Palestiinan konfliktista ollessaan seitsemänvuotias, jolloin kaksi hänen perheenjäsentään tapettiin. Hän halusi dokumentoida konfliktia, jonka monet toimittajat olivat unohtaneet.
Jannaa on kutsuttu Palestiinan nuorimmaksi toimittajaksi ja yhdeksi maailman nuorimmista toimittajista. Hän tukee palestiinalaista vastarintaa ja uskoo elävänsä kolmatta intifadaa. Hän aloitti raportoinnin esitellääkseen palestiinalaisten nuorten elämää keskellä väkivaltaa. Aluksi hän käytti äitinsä puhelinta videoidakseen kotinsa lähellä olevia mielenosoituksia ja latasi ne Facebookiin, Instagramiin, Snapchatiin ja YouTubeen. Myöhemmin hän alkoi raportoida myös laajemmin tapahtumista ja mielenosoituksista Jerusalemissa ja Jordaniassa.
Janna raportoi arabiaksi ja englanniksi. Hänellä on yli 310 000 seuraajaa Facebookissa. Vuonna 2017 Tamimi matkusti Etelä-Afrikkaan levittämään tietoisuutta Palestiinan alueiden väkivallasta osana Pals4Peace-kiertomatkaa. Hän esiintyi Radiance of Resistance -dokumentissa ollessaan yhdeksänvuotias. Jotkut ovat arvostelleet häntä propagandistisuudesta.
Elämäkerta > Amnestyn kampanja

Vuonna 2021 Janna Jihad oli yksi ihmisoikeusjärjestö Amnestyn Kirjeitä vapaudelle -kampanjan 10 henkilöstä. Kampanjassa kiinnitettiin huomiota silloin 15-vuotiaaseen Janna Jihadiin kohdistuvaan häirintään ja pelotteluun, ja vaadittiin Israelia lopettamaan palestiinalaislasten syrjintä miehittämillään alueilla.
Johann Wolfgang Goethe-Universität Frankfurt am Main

| Johann Wolfgang Goethe-Universität Frankfurt am Main |
| --- | --- |

Perustettu:  1914
Rahoitus:  469 M€ 
Opiskelijoita:  41 000 
Sijainti:  Frankfurt am Main, Hessen  Saksa
Osoite:  Senckenberganlage 31 60325 Frankfurt am Main
Sivusto:  http://www.uni-frankfurt.de/
Yliopisto toimii neljällä kampuksella. Kuvassa Campus Bockenheimin päärakennuksen sisäänkäynti.
Johann Wolfgang Goethe-Universität Frankfurt am Main on yliopisto Frankfurt am Mainissa, Saksassa. Yliopisto on perustettu 1910-luvun alussa ja siellä opiskelee noin 41 000 opiskelijaa, joista noin 6 500 on ulkomaalaisia. Yliopisto levittäytyy neljälle eri kampukselle Frankfurtin ympäristöön. Siellä voi opiskella muun muassa taloustiedettä, oikeustiedettä, historiaa ja filosofiaa.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston sivut
Jeon So-yeon

| Jeon So-yeon |
| --- | --- |

Henkilötiedot
Syntynyt: 26. elokuuta 1998 (ikä 26)
Muusikko
Tyylilajit:  K-pop ja tanssipop 
Levy-yhtiöt:  Cube Entertainment 
 Nimikirjoitus
  [ Muokkaa Wikidatassa ] [ ohje ]  
Jeon So-yeon ( koreaksi :  전소연 ; syntynyt 26. elokuuta 1998), joka tunnetaan nimellä Soyeon , on eteläkorealainen räppäri, laulaja, lauluntekijä ja levytuottaja Cube Entertainmentilla. Jeon on tyttöryhmän (G)I-dlen johtaja ja räppäri, jolle hän on kirjoittanut ja tuottanut eniten kappaleita. Hän on myös osa SM Station X -tyttöryhmäprojektia Station Young ja on esittänyt League of Legends -hahmoa Akalia virtuaalisissa musiikkiryhmissä K/DA ja True Damage.
Jeon varttui Soulissa ja tanssi peruskoulussa balettia. Hänen nähtyään Big Bangin esiintymässä, hän vaihtoi tanssimisen musiikkiin. Vuonna 2014 Jeon pääsi Cube Entertainmentille harjoittelijaksi, ja vuonna 2016 hän sai huomiota kilpaillessaan yhtiön televisio-ohjelmissa Produce 101 ja Unpretty Rapstar. Tammikuussa 2018 hänet valittiin uuden tyttöryhmän, (G)I-dlen, johtajaksi.
Japaninkletra

| Japaninkletra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Ylälahko::  Asteranae
Lahko::  Ericales
Heimo::  Kletrakasvit Clethraceae
Suku::  Kletrat Clethra
Laji::  barbinervis
Kaksiosainen nimi
 Clethra barbinervis  Siebold & Zucc. 
Katso myös
   Japaninkletra Wikispeciesissä   Japaninkletra Commonsissa 
Infobox OKNimi-testi OKIUCN-testi OK: 
Japaninkletran kukintoja
Japaninkletra (Clethra barbinervis) on kletrakasvien (Clethraceae) heimoon, kletrojen (Clethra) sukuun kuuluva kasvilaji, joka kasvaa luontaisena itäisestä Kiinasta Japaniin ulottuvalla alueella.
Japaninkletra on kausivihanta pensas tai pieni puu, joka kasvaa tavallisesti noin 3–6 metriä korkeaksi. Sen lehdet ovat tummanvihreitä ja muuttuvat syksyllä keltaisiksi tai joskus punaisiksi. Kukat ovat valkoisia ja kehittyvät varsien päissä sijaitseviin, 10–15 cm pitkiin terttuihin. Japaninkletra kukkii keskikesästä loppukesään. Hedelmät ovat tummanruskeita kotia.
Japaninkletraa käytetään koristepensaana, ja se on helppohoitoinen. Kylmemmän ilmaston alueilla se on kuitenkin syytä istuttaa suojaisaan paikkaan, sillä laji ei ole erityisen talvenkestävä.
Aiheesta muualla

Laji.fi: Japaninkletra (Clethra barbinervis)
Trees and Shrubs Online: Clethra barbinervis (englanniksi)
Johdinsarja

Autoradion johdinsarja.
Johdinsarja on joukko yhteen niputettuja sähköä tai signaalia kuljettavia johtimia. Määrämittaisissa johtimissa on usein myös liittimet valmiina. Johtimet on kiinnitetty nipuksi esimerkiksi kutistesukalla.
Johdinsarjoja käytetään varsinkin liukuhihnatuotannossa. Tyypillinen johdinsarjan käyttö on auton liukuhihnavalmistus. Johdinsarjat valmistetaan ennakkoon ja asennetaan kokonaisena kokoonpanovaiheessa yksittäisten johtojen sijaan.
Jarna Kuiva

Jarna Kuiva on Pirkka-Pekka Peteliuksen luoma ja esittämä sketsihahmo, joka tuli tunnetuksi radion Yömyöhä-ohjelmista. Jarnan tunnettu hokema on ”Se on kyllä hyvä…!”. Petelius kertoo Toopelivisio-kirjassa, että hän kehitti Jarnan eräästä Mutapainin ystävät -viihdesarjan sketsistä, missä eräs hahmo kertoi Jarnasta ja hänen edesottamuksistaan. Sitten siitä hahmosta, joka kertoi Jarnasta, kehittyi myöhemmin itse Jarna Kuiva. Hahmo esiintyi myös television puolella sketsisarjoissa Hei hulinaa ja Hui helinää.
Jarnan luonne

Jarna on ongelmanuori, jonka keskeinen elämäntehtävä on siirtyä paikasta toiseen viritetyn mopon maksiminopeudella. Jarna on yleensä ilkeä kaikkia muita kohtaan, varsinkin Pedro Hietasta, jota hän siaksi ja karvanaamaksi tapasi sanoa. Jarna haukkuu sumeilemattomasti ketä tahansa ja monissa Yömyöhissä hän tapasi heittää jonkun sarjan vieraista ulos studiosta.
Jarnan perhe

Ensimmäisessä Yömyöhässä Jarna sanoo äitinsä nimen olevan Vilma, vaikka myöhemmin se on aina ollut Jaana. Jarnan suku on valtava, ja Jarnalla on yhteensä 35 sisarta, joiden kaikkien nimi alkaa J-kirjaimella ”paitsi se yksi joka alkaa M-kirjaimella”, kuten Jarna itse Yömyöhässä totesi. Jarnalla on kotona myös sirmakkaa soittava sika, jonka nimi on Pedro, ja karvanaamainen kissa.
Jarnan bändi

Jarna soittaa myös yhtyeessä 200 grammaa meetvurstia, jonka hän on perustanut sukunsa kanssa. Jarna soittaa siinä meetvurstin siivuja.
Johann Wolfgang Franck

Johann Wolfgang Franck (kastettu 17. kesäkuuta 1644 Unterschwaningen – n. 1710) oli saksalainen säveltäjä.
Franck varttui Ansbachissa ja toimi siellä hovimuusikkona vuosina 1665–1679. Hän sävelsi Ansbachin hovia varten kolme oopperaa: Die unvergleichliche Andromeda (1675), Der verliebte Phöbus (1678) ja Die drey Töchter des Cecrops (1679). Franck sävelsi hovin käyttöön myös huomattavan määrän hengellistä musiikkia. Tammikuussa 1679 hän joutui pakenemaan Ansbachista tapettuaan hovimuusikko Ulbrechtin ja haavoitettuaan vaimoaan mustasukkaisuuden puuskassa. Franck asettui vaimonsa Anna Susanna Wilbelin kanssa Hampuriin. Pariskunta oli mennyt naimisiin vuonna 1666.
Franck sai tärkeän aseman Hampurin oopperassa ja toimi vuosina 1682–1686 myös Kapellmeisterin tehtävissä tuomiokirkossa. Hän teki vuosien 1679–1686 aikana neljätoista oopperaa. Oopperoista tärkeimpänä on pidetty teosta Diokletian (1682). Vuonna 1690 Franck lähti Lontooseen ja jätti vaimonsa sekä yhteiset kymmenen lasta Saksaan. Hän järjesti Robert Kingin kanssa Lontoossa vokaali- ja soitinmusiikin konserttisarjan. Oopperoiden lisäksi Franckin tuotantoon kuuluu hengellisiä lauluja, maallisia lauluja basso continuon kera ja aarioita.
Aiheesta muualla

IMSLP: nuotteja
Johann Zumsteeg

Johann Rudolf Zumsteeg
Johann Zumsteeg (1760–1802) oli saksalainen säveltäjä. Hän oli Friedrich Schillerin ystävä. Hän suunnitteli ensin kuvanveistäjän uraa, mutta opiskeli kuitenkin musiikkia ja valmistui sellistiksi. Hän oli vuodesta 1792 Stuttgartin hoviorkesterin kapellimestari. Zumsteeg oli balladisäveltäjänä uranuurtaja. Hän sävelsi myös kirkkokantaatteja, selloduoja, kaksi sellokonserttoa, useita oopperoita sekä näyttämömusiikin William Shakespearen näytelmiin Hamlet ja Macbeth ja Schillerin näytelmään Rosvot.
Aiheesta muualla

Kuvia tai muita tiedostoja aiheesta Johann Zumsteeg Wikimedia Commonsissa
Janne-Olli Järvenpää

Janne-Olli Järvenpää (s. 1971) on suomalainen yritysjohtaja, joka on toiminut vuodesta 2015 Mehiläinen Oy:n toimitusjohtajana. Ennen Mehiläisen toimitusjohtajan tehtävää hän johti vuosina 2006–2015 perustamaansa sosiaali- ja terveysalan yritystä Mediverkkoa.
Ura

Ennen em. tehtäviään Mehiläisessä ja Mediverkossa Järvenpää toimi johtotehtävissä Suomessa ja Baltiassa kansainvälisen tietoliikennealan yrityksen Cisco Systemsin palveluksessa. Muuta kansainvälistä kokemusta hänellä on liikkeenjohdon konsultin tehtävistä Bain & Companyn Tukholman, Lontoon sekä San Franciscon toimistoista.
Koulutus

Oulusta kotoisin olevalla Järvenpäällä on MBA-tutkinto Ranskasta kansainvälisestä liikkeenjohdon instituutista INSEAD:ista. Lisäksi hän on suorittanut ranskalaisen ekonomin tutkinnon (Diplôme de l`Ecole Supérieure de Commerce de Dijon) sekä kauppatieteiden maisterin tutkinnon Helsingin kauppakorkeakoulussa.
Aiheesta muualla

Mediverkon myynti Mehiläiselle toi miljoonatulot
John Frederick Miller

Maalaus Millerin teoksesta Cimelia Physica, hirvi.
John Frederick Miller (1759–1796) oli englantilainen maalari.
Hänen isänsä oli saksalainen taiteilija Johan Sebastian Müller (1715 – noin 1790). Miller oli yksi taiteilijoista, jotka maalasivat tauluiksi Sydney Parkinsonin tekemät piirrokset hänen matkaltaan James Cookin Tyynenmeren retkellä. Miller kuvitti etupäässä kasveja mutta myös eläimiä. 1772 hän matkusti tutkimusretkelle Islantiin Joseph Banksin (1743–1820) kanssa.
Miller julkaisi kuvateoksen Cimelia Physica. Figures of rare and curious quadrupeds, birds, &c. together with several of the most elegant plants (1796). Tekstin laati George Kearsley Shaw (1751–1813). 1776 ja 1782 hän julkaisi Lontoossa teoksen Various subjects of Natural History, wherein are delineated birds, animals and many curious plants.
Linnuista Miller nimesi ainakin sihteerin (Sagittarius serpentarius) ja kuningaspingviinin.
Jaroslav Brabec

| Mitalit | Mitalit | Mitalit |  |
| --- | --- | --- | --- |
|  Jaroslav Brabec Rooman EM-kilpailuissa 1974. |  Jaroslav Brabec Rooman EM-kilpailuissa 1974. |  Jaroslav Brabec Rooman EM-kilpailuissa 1974. |  |
Maa:   Tšekkoslovakia
Miesten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Rotterdam 1973 | kuulantyöntö |  |
|  Pronssia | Grenoble 1972 | kuulantyöntö |  |
|  Pronssia | Göteborg 1974 | kuulantyöntö |  |
Jaroslav Brabec (27. heinäkuuta 1949 Litoměřice – 20. toukokuuta 2018) oli Tšekkoslovakiaa edustanut kuulantyöntäjä ja sisäratojen Euroopan mestari.
Brabec voitti sisäratojen EM-kilpailuista kultaa Rotterdamissa 1973 sekä pronssia Grenoblessa 1972 ja Göteborgissa 1974. Münchenin kesäolympialaisissa 1972 hän sijoittui loppukilpailussa kymmenenneksi ja Montréalin kesäolympialaisissa 1976 loppukilpailussa 11:nneksi. Brabec kilpaili myös vuosien 1971, 1974 ja 1978 EM-kilpailuissa sekä vuosien 1971, 1975, 1978 ja 1979 sisäratojen EM-kilpailuissa. Hän työnsi urallaan viisi Tšekkoslovakian ennätystä ja oli maansa ensimmäinen 21 metriä ylittänyt työntäjä. Hän voitti useita Tšekkoslovakian mestaruuksia ulko- ja sisäradoilla. Brabec kuoli 20. toukokuuta 2018.
Aiheesta muualla

Jaroslav Brabec Kansainvälinen olympiakomitea. (englanniksi)
John Franzese

| John Franzese |
| --- | --- |
 John Franzese
Henkilötiedot
Syntynyt: 6. helmikuuta 1917 Napoli, Italia
Kuollut: 20. helmikuuta 2020 (103 vuotta) New York, Yhdysvallat
Muut tiedot
Lempinimet:  ”Sonny”
John ”Sonny” Franzese (6. helmikuuta 1917 Napoli, Italia – 20. helmikuuta 2020 New York, Yhdysvallat) oli amerikanitalialainen Colombon perheen mafioso. Hän vapautui vankilasta 2017 ollessaan jo 100-vuotias. Hän oli vanhin Yhdysvaltain liittovaltion vangeista ennen vapautumistaan. Franzese sai 50-vuoden vankeustuomion vuonna 1967, kun hänet todettiin syylliseksi pankkiryöstöön. Hän ei tunnustanut syyllisyyttään. 50 vuoden aikana hän pääsi ehdonalaiseen kuusi kertaa mutta palasi aina telkien taakse. Franzesella on kahdeksan poikaa.[lähde? ] Hänet on kerskunut myös 50 murhaan pankkiryöstön lisäksi. Franzesen rikollinen ura alkoi 1930-luvulla New Yorkissa jonne hän oli muuttanut nuorena Italiasta.
John Fraser (jalkapalloilija)

| Mitalit> Maa:   Kanada.Miesten jalkapallo. Olympialaiset  | Mitalit> Maa:   Kanada.Miesten jalkapallo. Olympialaiset  | Mitalit> Maa:   Kanada.Miesten jalkapallo. Olympialaiset  | Maa:   Kanada> Miesten jalkapallo. |
| --- | --- | --- | --- |
|  Kultaa | St. Louis 1904 | joukkuekilpailu |  |
John Alexander "Jack" Fraser (15. joulukuuta 1881 – 8. toukokuuta 1959) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.
Jaroslav Benák

| Jaroslav Benák> Henkilötiedot |
| --- | --- |
Syntynyt: 3. huhtikuuta 1962 Havlíčkův Brod, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  182 cm
Paino:  85 kg
Pelaajaura
Pääsarjaura:  1981–1996
Aik. seurat:  Dukla Jihlava (CŠL) SaiPa (SML/I-div.) SG Cortina (Serie A) HC Zlín (ČEL) Chamonix HC (Ranska) EC Peiting (Saksa II) EHC Memmingen (Saksa III)
NHL-varaus:  211. varaus, 1983 Calgary Flames
| Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Maa:   Tšekkoslovakia> Miesten jääkiekko. |
| --- | --- | --- | --- |
|  Hopeaa | Sarajevo 1984 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Praha 1985 | jääkiekko |  |
|  Hopeaa | Saksa 1983 | jääkiekko |  |
|  Pronssia | Wien 1987 | jääkiekko |  |
Jaroslav Benák (s. 3. huhtikuuta 1962 Havlíčkův Brod, Tšekkoslovakia) on tšekkiläinen entinen jääkiekkopuolustaja ja olympiamitalisti, joka edusti kansainvälisellä urallaan Tšekkoslovakiaa.
Ura

Benák aloitti uransa vuonna 1981 Tšekkoslovakian jääkiekkoliigassa, jossa edusti Dukla Jihlavaa vuoteen 1990 asti. Siinä välillä hän pelasi uransa kaikki arvokisat: Sarajevon olympiakisat 1984, Calgaryn olympiakisat 1988 sekä neljät MM-kilpailut (1983, 1985, 1986 ja 1987). Benák voitti Sarajevossa olympiahopeaa 1984 ja MM-kilpailuista hänelle on tullut yksi kulta, yksi hopea ja yksi pronssi. Benák on Calgary Flamesin 11. kierroksen varaus vuodelta 1983, muttei hän ikinä pelannut Pohjois-Amerikassa.
Benák pelasi kauden 1990–1991 jääkiekon SM-liigajoukkue SaiPassa ja tehopuolustaja teki 44 ottelussa tehot 13+15. SaiPan tiputtua SM-liigasta hän jatkoi vielä SaiPa-pelejään jääkiekon I-divisioonassa, kunnes SaiPalle tuli kauden puolivälissä taloudellisia vaikeuksia ja Benák joutui palkkioiden puolittamisen johdosta jättämään seuran monen muun pelaajan tavoin. Hän ehti kerätä 27 ottelussa tehot 7+16=23. Benákin seura oli loppukauden ajan Italian Serie A:n SG Cortina.
Kaudella 1992–1993 Benák palasi Dukla Jihlavaan, kauden 1993–1994 hän pelasi HC Zlínissä ja palasi jälleen kaudeksi 1994–1995 Jihlavaan. Kausi 1995–1996 oli Benákin uran viimeinen pääsarjatasolla hänen edustaessaan ranskalaista Chamonix HC:ta.
Vuodet 1998-2002 Benák pelasi vielä Saksan alasarjoissa. Kaudella 2000–2001 hänet valittiin Regionalligan parhaaksi puolustajaksi.
Aarne Rämö

Aarne Ilmari Rämö (22. lokakuuta 1958 Jämijärvi – 18. marraskuuta 1994) oli suomalainen seiväshyppääjä. Seuratasolla hän edusti koko uransa ajan Karvian Kiriä ja hänen valmentajinaan toimivat  Toivo Aiveli sekä Lasse Hellsten. Kalevan kisoista Rämö saavutti seiväshypyn pronssia vuonna 1988.
Aarne Riikonen

Aarne Riikonen on suomalainen muusikko. Hän soittaa perkussioita, tamburiinia ja marakasseja muun muassa Kaihon Karavaanissa. Lisäksi hän on vieraillut monien artistien levyillä, kuten Mikko Pellisen Personal-levyllä.
Jaroslav Diblenko

| Jaroslav Diblenko> Henkilötiedot |
| --- | --- |
Syntynyt: 28. joulukuuta 1993 Surgut, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  88 kg
Seura
Seura:  Severstal Tšerepovets
Sarja:  KHL
Pelaajaura
Pääsarjaura:  2012–
Aik. seurat:  Atlant (KHL) HK Spartak Moskova (KHL) Binghamton Devils (AHL) SKA Pietari (KHL) HK Sotši (KHL) TsSKA Moskova (KHL)
Jaroslav Diblenko (ven. Ярослав Дыбленко, s. 28. joulukuuta 1993 Surgut) on venäläinen jääkiekkoilija, pelipaikaltaan puolustaja. Hän edustaa KHL-seura Severstal Tšerepovetsia. Diblenko on aiemmin edustanut KHL-urallaan Atlant Mytištšia ja Spartak Moskovaa. Hän on pelannut myös AHL:ssä Binghamton Devilsin riveissä.
Ura

Diblenko debytoi KHL:ssä kaudella 2012–2013 Atlant Mytištšin paidassa. Vuonna 2015 hän siirtyi Spartak Moskovan riveihin. Kaksi vuotta myöhemmin Diblenko siirtyi AHL:n Binghamton Devilsiin mutta palasi Spartak Moskovaan kaudelle 2018–2019. Kesällä 2019 Diblenko siirtyi SKA Pietariin kolmen vuoden sopimuksella.
Jarrupala (polkupyörä)

Vasemmalla uusi ja oikealla käytössä kulunut jarrupala cantilever-tyyppisiin vannejarruihin
Jarrupala on osa polkupyörän jarrujärjestelmää, jonka avulla pyörän vauhtia voi hidastaa tai pysäyttää sen kokonaan. Jokaisessa polkupyörässä tulee olla toimivat jarrut. Jarruna polkupyörässä voi olla joko käsijarru, jalkajarru tai molemmat.
Vannejarrullisissa pyörissä jarrupalat on sijoitettu vanteen vastakkaisille puolille. On myös polkupyöriä, joissa on nestejarrut, levyjarrut tai rullajarrut.
Toimintaperiaate

Jarrupalat ovat kiinni vanteen/jarrulevyn molemmilla puolilla ja niistä menee vaijeri jarrukahvoihin. Jalkajarrullisessa pyörässä mekanismi on täysin erilainen.  Käsijarrullisessa pyörässä vaijerit menevät ohjaustangossa sijaitseviin kahvoihin. Kun kahvoja painetaan taaksepäin, vaijerit kiristyvät jolloin jarrupalat painautuvat vannetta/jarrulevyä vasten ja estävät pyöriä pyörimästä. Käsijarrupyörässä eturenkaan jarrukahva on ohjaustangon vasemmalla puolella ja takarenkaan jarrukahva oikealla.
Käsijarruja käyttäessä on otettava huomioon, että sekä etu- että takajarrua on käytettävä saman verran, varsinkin äkkipysähdyksissä. Mikäli käyttää pelkkää takajarrua, vauhdin hidastaminen ei ole niin tehokasta ja pelkän etujarrun käyttö taas on vaarallista, sillä tällöin takarengas nousee helposti ilmaan ja polkupyörä voi lentää ympäri.
Jimmy Howard

| Jimmy Howard |
| --- | --- |

Henkilötiedot
Syntynyt: 26. maaliskuuta 1984 (ikä 40) Ogdensburg, NY, Yhdysvallat
Kansalaisuus:   Yhdysvallat
Jääkiekkoilija
Lempinimi:  Jimmy
Pelipaikka:  maalivahti
Hanska:  vasen
Pituus:  185 cm
Paino:  99 kg
Pelinumero:  35
Pelaajaura
Pääsarjaura:  2005–2020
Seurat:  Detroit Red Wings
NHL-varaus:  64. varaus, 2003 Detroit Red Wings
| Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Mitalit> Maa:   Yhdysvallat.Miesten jääkiekko.Alle 18-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Ottawa 2002 | jääkiekko |  |
James "Jimmy" Howard (s. 26. maaliskuuta 1984 Ogdensburg, New York, Yhdysvallat) on entinen yhdysvaltalainen jääkiekkomaalivahti, joka pelasi koko ammattilaisuransa Detroit Red Wingsissä.
Ura

Howard kävi vuodet 2002–2005 Mainen yliopistoa. Vuonna 2003 hänet valittiin Hockey Eastin vuoden tulokkaaksi ja seuraavana vuonna Howard torjui Hockey Eastin mestaruuden sekä valittiin arvokkaimmaksi pelaajaksi.
Detroit Red Wings varasi Howardin toisella kierroksella numerolla #64 NHL:n varaustilaisuudessa 2003. Hän siirtyi joukkueen organisaatioon kaudeksi 2005–06. Howard sai tuolloin peliaikaa NHL:stä neljän ottelun verran ja AHL:n puolella hänet valittiin tulokkaiden tähdistöön. Seuraavan kerran hän pelasi NHL:ssä kaudella 2007–08 myös neljän ottelun verran. Howard pelasi samalla kaudella myös AHL:n tähdistöottelussa. Kaudella 2008–09 Howard pelasi yhden ottelun.
Kauden 2009–10 Howard aloitti Red Wingsin kakkosmaalivahtina. Hän teki läpimurron ja nousi kauden aikana ykkösmaalivahdiksi Chris Osgoodin ohi. Howard pelasi runkosarjassa 63 ottelua torjuntaprosentilla 92.4. Hän oli ehdolla vuoden tulokkaalle annettavan Calder Memorial Trophyn voittajaksi., mutta palkinto meni Buffalo Sabresin puolustaja Tyler Myersille.
Howard pelasi 14 kautta Red Wingsissä. Kauden 2019–2020 jälkeen seura ei jatkanut hänen pelaajasopimustaan. Howard ei siirtynyt toiseen joukkueeseen, vaan ilmoitti tammikuussa 2021 lopettavansa pelaajauransa.
Maajoukkue

Howard torjui Yhdysvalloille alle 18-vuotiaiden maailmanmestaruuden vuonna 2002. Hänellä oli kisojen paras torjuntaprosentti (95,4) ja päästettyjen maalien keskiarvo (1,33). Howard pelasi myös alle 20-vuotiaiden MM-kilpailuissa 2003, mutta jäi ilman mitalia. Howard edusti Yhdysvaltoja myös jääkiekon MM-kilpailuissa vuonna 2017.